text: Sonabé.cat | EL Blog de la Música de l'Alt Empordà
  Dimarts 21 de juny de 2022, a les 18 h, la sala Adela Riera de la Biblioteca de Figueres acull la conferència Qui canta els seus mals espanta, amb David Puertas.
  Una conferència de David Puertas Esteve en la que ens explica el procés de gestació del projecte "Catalunya: terra de cants" de la Cobla Maricel i el tenor Andreu Miret. Es tracta d'una de les propostes musicals més agosarades i interessants que s'han fet des del món de la cobla en els darrers anys: les sardanes cantades més emblemàtiques, les cançons líriques d'Eduard Toldrà i totes aquelles cançons que han omplert la nostra vida des de sempre (caramelles, nadales, himnes, cançons de jugar…). Una xerrada acompanyada de l'audició de les obres més estimades pel públic sardanista i d'altres que segur que estarem encantats de descobrir.
  David Puertas Esteve, divulgador musical
  David Puertas Esteve és músic i periodista especialitat en divulgació musical. Ha escrit una dotzena de llibres sobre clàssica, òpera, música tradicional i edicions dedicades als joves. Col·labora habitualment amb les institucions musicals més rellevants del país. Des del 2001 és professor de Música i de Cultura Audiovisual a l'Institut Can Puig de Sant Pere de Ribes. Treballa amb la Cobla Maricel de Sitges des de la seva fundació: hi ha col·laborat com a flabiolaire, com a director i, sobretot, com a guionista i productor.
  El dimecres 29 de juny de 2022, a les 6 de la tarda, el Teatre El Jardí acull el concert de Sant Pere de l'Orquestra de Cambra Ciutat de Figueres. Per aquesta ocasió el director Carles Coll orquestra obres d'autors figuerencs com Benet Ventura, Antoni Juncà, Lluís Bonaterra, Enric Sans, Albert Cotó, Maria Rosa Gratacós, Agapit Torrent, Florenci Mauné, Jaume Cristau, Josep Maria Surrell, Enric Montoriol i el mateix Carles Coll. A l'escenari, l'orquestra rebrà diferents convidats, com la soprano Clara Valero, la rapsoda Maria Rosa Oliveras o el clarinetista Albert Monjó.
  Des del Sonabé.cat us recomanem aquest concert, que és un catàleg de compositors figuerencs dels segles XIX, XX i XXI, que incorpora des dels més coneguts i interpretats als més injustament oblidats. Destaquem especialment que la tria d'autors incorpori dos grans intèrprets de piano figuerencs, separats per dos segles però genials ambdòs, com son Enric Montoriol i Josep Maria Surell.
  La venda d'entrades: a taquilla del Teatre El Jardi, dimarts i dijous de 7 a 9 del vespre, o al telèfon 649 477 066.
  La música tradicional del nostre país serà present a Maçanet de Cabrenys el diumenge 17 d'abril de 2022, diumenge de Pasqua a la tarda, a 2/4 de 6, a la Plaça de la Vila, amb el grup Mini-Stress.
  Aquest grup reuneix una sèrie d'instruments tradicionals, evolucionats amb les tecnologies d'ara, per interpretar música tradicional, però amb arranjaments actuals i una visió musical d'avui dia, és el que en diem "música d'arrel".
  Joanjo Bosk estarà el dijous 31 de març de 2022 (19 h) a la Biblioteca de Figueres per parlar i compartir amb el públic una Sessió LP dedicada al disc Senderos de Traición d'Héroes del Silencio.
  De Joanjo Bosk ja podem dir què és un intèrpret versàtil, després d'haver escoltat la seva poderosa veu vehiculant registres ben allunyats com son els de cantautor i frontman de rock dur en diversos projectes a les darreres dècades. I aquesta versalitat té molt a veure amb la seva cultura musical, que veu de diverses fonts i de la que dijous a la Biblioteca n'oferirà la faceta que és la de revisitar el disc d'una de les bandes mítiques del rock hispà: Héroes del Silencio.
  De mans de Joanjo Bosk tornarem als 90 i a un enregistrament produït per Phil Manzanera que va ser un èxit molt més gran del que ningú esperava d'una banda saragossana. Ningú podia etiquetar fàcilment Héroes del Silencio, que igual sortien al SuperPop com creaven riffs i udols que els acostaven al heavy més vehement.
  A les Fires de Santa Creu de 1990, la plaça de Braus de Figueres va acollir un dels primers concerts d'Héroes del Silencio a Catalunya, Senderos de Traición es publicaria pocs dies més tard. En aquella ocasió els teloners va ser els figuerencs La Cripta en la que s'augurava que seria una gran nit de rock. L'any 1991, Héroes van tornar a l'Alt Empordà amb un concert al Fata de Sant Pere Pescador amb Disturbio de teloners. En cap de les dues ocasions van aconseguir l'èxit enlluernador que s'esperava però si que van conrear un bon nombre de convençuts seguidors.
  Fins el 14 d'abril la Biblioteca de Figueres acull una mostra de materials d'Héroes del Silencio que inclouent fotografies dels concerts de la banda al seu pas per l'Empordà.
  En aquest 2022 en el que Bunbury anuncia la seva retirada dels escenaris, resseguir les cançons de Senderos de Traición de mans de Joanjo Bosk i visitar la mostra de la Biblioteca són dues bones opcions per retrobar-se o descobrir aquesta banda, us hi animeu?
  El dijous 11 de novembre de 2021, a les 18.30h, a la sala Adela Riera de la Biblioteca de Figueres, la musicòloga Anna Costal i Fornells explica alguns detalls de les partitures de la nissaga figuerenca dels Sans, una col·lecció que conté peces singulars d'alt valor local i d'altres que comparteix amb el conjunt del patrimoni musical català de l'època contemporània.
  Una xerrada amb voluntat divulgativa que convida tothom a conèixer alguns detalls d'aquesta documentació musical que també parla de la història, la societat i la cultura del nostre país.
  Escolteu Nati Vilanova, directora de la Biblioteca i Anna Costal, musicòloga, presentant la xerrada al programa "Quin matí" de Ràdio Vilafant, presentat per Mercè Munt i Iván Yerpes.
  El dijous 14 d'octubre de 2021 a les 18 h i 19.30 h la Biblioteca Fages de Climent de Figueres organitza el recital poèticomusical Tot canta o brunz en el món, amb poesia de Víctor Català i música de Narcisa Freixas. El recital serà a càrrec d'Anna Casas (veu) i Carme Ubach (arpa).
  Aforament limitat, entrada gratuïta amb inscripcions al 972677084.
  El dimecres 19 de maig de 2021, a les 18.30h, la sala Adela Riera de la Biblioteca de Figueres acull el concert del duet empordanès Eclipse Duo, dins el cicle de música local Paraula de Músic.
  Eclipse Duo son Clara Márquez Valero i la Berta Pradell Garcia que van començar a fer música juntes l'any 2019 quan van coincidir a classes de cant de la professora Clara Valero i en les van descobrir que les seves veus fusionades funcionaven molt bé. A dues veus i amb l'acompanyament de la guitarra de la Clara van començar a crear un repertori de versions que van de Sia o Sofia Ellar a Radiohead.
  Concert amb entrada gratuïta i aforament limitat. Preinscripcions al telèfon 972 677 084.
  El Servei de Biblioteques de la Diputació de Girona presenta el projecte 78 RPM per fomentar la música a les biblioteques.
  La prova pilot es posarà en marxa aquesta tardor a vuit biblioteques de les comarques gironines, amb activitats com sessions de discos, presentacions de llibres o cicles de poesia i música.
  Així, la Biblioteca Fages de Climent de Figueres comptarà amb l'activitat «Sessions LP», un cicle d'audicions comentades d'àlbums clàssics del rock i de la música popular, amb Carles Pujol, Jaume Pla (Mazoni) i Cala Vento. Una activitat que compta amb la col·laboració de La Marfà – Centre de Creació Musical, la Biblioteca Salvador Allende de Girona i la Casa de la Música del Gironès, i que també tindrà lloc a la Biblioteca Francesc Ferrer i Guàrdia de Caldes de Malavella, amb Rubén Pozo (El chico con la espina en el costado), Núria Graham i Joana Serrat, i a Puigcerdà, amb Arnau Obiols, Jaume Pla (Mazoni) i Albert Martínez.
  Font: http://www.ddgi.cat/web/noticia/9773/el-servei-de-biblioteques-presenta-el-projecte-78-rpm-per-fomentar-la-musica-a-les-biblioteques?s=03%C2%A0